Wadana sawuse ngrungu caritane mantri, banjur kumisi mayide Nayauda, sajroning sabuke katêmu manèh pêndhok mas loro, lan dinar mas pitu. ing omahe Sutamêja katêmu ali-ali sêr mas mung siji. Sawuse têrang pamriksane kabèh kang pêrlu dikawruhi, banjur parentah marang bêkêl Kêdhungputri, sadhiya uwong kang anggawa mulih mantri, dipikul ana ing paturone mantri pulisi.